BEM โบรกเชียร์ซื้อเป้า 9.60 บ. ชูตัวเก็งพร้อมประมูลสายสีส้ม-รายได้ค่าโดยสารฟื้นเด่น
BEM โบรกเชียร์ซื้อเป้า 9.60 บาท ชูตัวเก็งพร้อมประมูลสายสีส้ม-รายได้ค่าโดยสารฟื้นเด่น ลุ้นกำไรปีนี้โตแตะ 2.68 พันลบ. ปี 66 ทะลุ 3.56 พันลบ.
BEM โบรกเชียร์ซื้อเป้า 9.60 บาท ชูตัวเก็งพร้อมประมูลสายสีส้ม-รายได้ค่าโดยสารฟื้นเด่น ลุ้นกำไรปีนี้โตแตะ 2.68 พันลบ. ปี 66 ทะลุ 3.56 พันลบ.
25 พ.ค. 2565

บล.เคทีบีเอสที ระบุในบทวิเคราะห์วันนี้ (24 พ.ค.2565) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM  (เป้าเชิงกลยุทธ์ 9.60 บาท) รับปัจจัยบวกจาก การรถไฟฟ้าขนส่งมวลชนแห่ง ประเทศไทย (รฟม.) ประกาศเชิญชวนเอกชนเข้าร่วมประมูลโครงการรถไฟฟ้า สายสีส้ม ช่วงบางขุนนนท์-มีนบุรี (สุวินทวงศ์) ซึ่งมีกำหนดเปิดขายเอกสารสำหรับการคัดเลือกเอกชน (Request for Proposal Documents: RFP) ตั้งแต่ วันที่ 27 พ.ค.-10 มิ.ย.นี้ คาดกลุ่ม BEM-CK เป็นตัวเก็งอันดับหนึ่งจากความถนัดงานอุโมงค์และ Track Record ที่ดีในสายสีส้ม
นอกจากนี้รายได้หลักของ BEM ฟื้นตัวต่อเนื่อง ล่าสุด 17 พ.ค. ผู้ใช้ทางด่วนอยู่ที่ 1.2 ล้านเที่ยว/วัน เทียบกับ เม.ย. เฉลี่ยที่ 9.8แสน เที่ยว/วัน, ผู้โดยสาร รฟฟ.อยู่ที่ 2.8 แสนเที่ยว/วัน เทียบกับ เม.ย. เฉลี่ยที่ 1.8แสนเที่ยว/วัน โดย KTBST ประเมินกำไรสุทธิปี 2565-2566 ที่ 2.68 พัน ลบ. และ 3.56 พันลบ. โต 166% เทียบช่วงเดียวกันของปีก่อน,โต 33% เทียบช่วงเดียวกันของปีก่อน ตามลำดับ